‫अध्याय 4 आतिशबाज़ी‬
‫प्रशांत महासागर में कहीं‬
‫यह बात समझ में नहीं आती।‬
‫टोरी, तुम्हें बताना चाहूँगा कि मेरी बात सही होने से मुझे अच्छा नहीं लगता।‬
‫कोई जहाज़ नहीं आने वाला और मुझे यह पहले से पता था।‬
‫पर मेरा हिसाब सही है!‬
‫कम से कम दो नाव तो आनी चाहिए थीं।‬
‫नहीं। तुम्हारा हिसाब एक पागल इंसान की बेवकूफ़ी भरी बड़बड़ाहट है।‬
‫कोई नाव नहीं आएगी और अब हम यहाँ फँस गए हैं,‬
‫तुम, मैं और क्लार्कसन,‬
‫और न हमारे पास खाना है, न पानी, न पाल,‬
‫न ईंधन और न ही कोई उम्मीद है।‬
‫सच यह है कि हम मरने वाले हैं।‬
‫द ग्रेट एस्केपिस्ट्स‬
‫ठीक है!‬
‫क्या कर रहे हो?‬
‫मैं हालात और हमारे भाग्य को अपने हाथ में ले रहा हूँ।‬
‫बेड़े को तोड़कर?‬
‫इस बेड़े के कई हिस्से हैं जिन्हें जलाया जा सकता है‬
‫जिससे टापू वापस लौटने का ईंधन मिलेगा।‬
‫देखो अब किसका दिमाग फिर गया है।‬
‫देखो यह सब। तुम इस सबको जला सकते हो।‬
‫हाँ, इसके बाद क्लार्कसन को जलाते हैं।‬
‫नहीं। सिर्फ़ लकड़ी को।‬
‫यह लो।‬
‫मेरे हिसाब से अगर हम, पता नहीं,‬
‫एक किलोमीटर प्रति घंटा चलें, तो वापस जा सकते हैं।‬
‫अगर इसे चलाने में सफल भी हो गए, तो वापसी का रास्ता कैसे ढूँढ़ेंगे?‬
‫ऐसा हुआ कि मैंने चलते समय एक नक़्शा बना लिया था।‬
‫हम इस निर्देशांक पर थे, 2-9-0।‬
‫हमें उल्टी दिशा में 180 डिग्री वापस मुड़ना है,‬
‫तो हमें 290 में से 180 घटाकर क्या मिलेगा?‬
‫एक सौ दस।‬
‫हाँ! जिसे अपने टेलीफ़ोन से देख सकता हूँ और हम बच जाएँगे!‬
‫तो, बेड़े से जो भी मिले, उसे जलाओ।‬
‫चलो, जो कुछ भी मिले, अपने शरीर के हिस्से भी।‬
‫यह ज़रूरी है।‬
‫ठीक है, इसे चलाता हूँ।‬
‫मतलब, हाँ, टापू पर वापस लौटने के लिए नाव को जलाना बेहद जोख़िम भरी रणनीति थी।‬
‫पर भाग्य बहादुरों का साथ देता है।‬
‫या बेवकूफ़ों का।‬
‫देखो, हम वापस पहुँच गए।‬
‫लगभग पहुँच गए।‬
‫नहीं! लकड़ी फिर ख़त्म हो गई।‬
‫-पहुँचने ही वाले हैं! -पता है!‬
‫तो, हाँ, नाव में जलाने लायक कुछ नहीं बचा।‬
‫रिचर्ड की योजना की वह पहली ख़ामी थी।‬
‫फिर हमें दूसरी ख़ामी पता चली।‬
‫रिचर्ड, यह डूब रही है।‬
‫-बाप रे। -टोरी, हम बुरी तरह से डूब रहे हैं।‬
‫यह बुरा विचार है।‬
‫-लगता है हमें इसको छोड़ना होगा! -सत्यानाश!‬
‫अरे, नहीं! मुझे बचाओ, क्लार्कसन!‬
‫यह डूब गई है!‬
‫यकीनन डूब गई है!‬
‫रिचर्ड! तुम ठीक तो हो?‬
‫हाँ।‬
‫मैं सदमे में था।‬
‫वह हमारे बच निकलने का सबसे बढ़िया मौका था।‬
‫वह बहुत निराशाजनक था।‬
‫चिंता मत करो, हम बच निकले। ज़ाहिर तौर पर।‬
‫दूसरे इंसान का क्या हुआ? मिस्टर...‬
‫क्लार्कसन?‬
‫वह कहावत तो पता ही होगी।‬
‫कभी किसी को पीछे मत छोड़ो।‬
‫अगर वह क्लार्कसन हो, तो भी।‬
‫ए, क्लार्कसन!‬
‫दो हफ़्ते बाद...‬
‫तुम्हें पता था‬
‫कि 85 किलोग्राम के एक इंसान को रोज़ 65 ग्राम प्रोटीन चाहिए होता है?‬
‫और एक औसत रेड स्नैपर मछली से 100 ग्राम प्रोटीन मिलता है,‬
‫तो, दरअसल ज़िंदा रहने के लिए हमें एक हफ़्ते में बस दस मछली पकड़नी होंगी।‬
‫अरे, बस दस ही? उतनी काफ़ी हैं?‬
‫ताने मार रहे हो?‬
‫नहीं, मुझे मछली पकड़ना पसंद है। सिर्फ़ मैं ही तो पकड़ रहा हूँ।‬
‫बस मछली पकड़ना ही तो है। शांत हो जाओ!‬
‫शुक्रिया, क्योंकि मैं तनाव में था, पर अब तुमने "शांत हो जाओ" कहा,‬
‫तो शांत हो सकता हूँ।‬
‫तुम मछली क्यों नहीं पकड़ते?‬
‫यह लो। कोशिश करके देखो।‬
‫मज़े लो।‬
‫आज सुबह से ही किसी का मिज़ाज बिगड़ा हुआ है, क्लार्कसन।‬
‫स्टीमबोट के हादसे ने मुझे तोड़कर रख दिया।‬
‫मुझे घर की, परिवार की याद सता रही थी।‬
‫मैं बेहद हताश था।‬
‫मुझे कोई तरीका खोजना था जिससे लोगों को अपना ठिकाना बता सकें।‬
‫और वह एक बोतल में बेवकूफ़ी भरा संदेश नहीं हो सकता था।‬
‫हम क्या करें, क्लार्कसन? ज़ाहिर तौर पर वह तकलीफ़ में है।‬
‫और वह यहाँ का माहौल बिगाड़ रहा है।‬
‫उसे ख़ुश करने के लिए कुछ करना होगा।‬
‫ज़रा रुको।‬
‫चार जुलाई आने वाली है।‬
‫अमरीकियों को वह बेहद पसंद है।‬
‫यही हल है। कमाल कर दिया!‬
‫शुक्रिया, क्लार्कसन।‬
‫टैन बढ़िया है।‬
‫हैलो, दोस्तो। मैं रिचर्ड हैमंड,‬
‫अब भी प्रशांत महासागर के एक सुनसान टापू पर हूँ,‬
‫और मेरे साथ मेरा दोस्त टोरी बलेची है, जो इस समय बहुत तकलीफ़ में है।‬
‫वह बहुत मायूस है। उसे अकेलापन सता रहा है।‬
‫तो मैं उसे ख़ुश करने वाला हूँ।‬
‫कुछ और उम्मीद नहीं करोगे, है न?‬
‫मैं उसे अब तक की सबसे शानदार चार जुलाई की पार्टी देकर ख़ुश कर दूँगा।‬
‫अमरीकियों का वह चीज़ बहुत पसंद है।‬
‫उसे अकेले मछली पकड़ने से शिकायत है,‬
‫तो, मैं उसके लिए बनाऊँगा... यह उसका एक नमूना है।‬
‫मैं उसके लिए बड़े आकार का यह ऑटोमेटिक मछली पकड़ने वाला बनाऊँगा।‬
‫मुझे अगले कप्तान के लिए...‬
‫ज़बरदस्त टैन है। हाँ।‬
‫मिस्टर हैमंड, मछली पकड़ने से चार जुलाई का क्या संबंध है?‬
‫फ़िश बर्गर।‬
‫चार जुलाई की हर पार्टी में बर्गर चाहिए होते हैं न?‬
‫पर टापू पर कसाई की कोई दुकान नहीं थी। मैंने ढूँढ़ा था।‬
‫तो, उसके बजाय मैंने फ़िश बर्गर बनाना तय किया।‬
‫जिसके लिए ढेर सारी मछलियाँ चाहिए थीं।‬
‫इसलिए मैं अपनी एक और शानदार ईजाद‬
‫बनाने के काम में गुप्त रूप से लग गया।‬
‫क्या कर रहे हो?‬
‫तुम्हारे लिए ऑटोमेटिक मछली पकड़ने वाला बना रहा हूँ।‬
‫-वह सब इसी के लिए है? -तुम्हारी ज़िंदगी आसान बनाने के लिए।‬
‫मैं तुम्हें समझाता हूँ।‬
‫मेरे हिसाब से हमारे पास दुनिया का पहला पनचक्की से चलने वाला,‬
‫दो चरखी वाला, चारे-वाला,‬
‫असीमित रस्सी वाला ऑटोमेटिक मछली पकड़ने का यंत्र है।‬
‫-यह कैसे काम करता है? -पनचक्की से एक रस्सी‬
‫चरखियों तक आती है, यह ड्राइवलाइन है।‬
‫फिर वह दूसरी चरखी को चलाती है,‬
‫जिससे हमारी चक्रदार रस्सी चलती है‬
‫तो यह लगातार चलते हुए चारे को खींचती हुई घूमती रहती है। मछली...‬
‫-तुमने यह सब मेरे लिए किया? -तुम्हारे लिए।‬
‫-बहुत ध्यान रखते हो। -मैं अच्छा इंसान हूँ। अब मेरी मदद करो।‬
‫-इसे पकड़ लो। -ठीक है।‬
‫मैं इसे ड्राइव व्हील से बाँध देता हूँ।‬
‫-ठीक है? -हाँ।‬
‫-यह कमाल का काम करेगा। -यह ज़बरदस्त है।‬
‫यह ज़बरदस्त होगा। मैंने "ज़बरदस्त" कहा।‬
‫-ज़बरदस्त। -मैं अमरीकी बनकर घर नहीं लौटूँगा।‬
‫ध्यान से।‬
‫तुम ठीक तो हो?‬
‫हाँ!‬
‫वैसे भी इनकी ज़रूरत नहीं थी!‬
‫बात तो सही है।‬
‫यह छोटी वाली चरखी है,‬
‫और यह खिंचाव पैदा करेगी।‬
‫इसका सिरा पकड़ सकते हो? बस...‬
‫यह लो। पकड़ लिया।‬
‫ठीक है। अब उसे बाँध दो।‬
‫-इसमें खिंचाव पैदा करेंगे। -हाँ।‬
‫इसके विपरीत जो बल लगाएँगे उसे कैटेनरी प्रभाव कहते हैं।‬
‫क्योंकि तार के वास्तविक वज़न से ही यह लटक जाती है,‬
‫क्योंकि लंबे तार पर गुरुत्वाकर्षण काम करता है।‬
‫जितना लंबा तार, उतना ज़्यादा गुरुत्वाकर्षण।‬
‫ठीक है। उसे...‬
‫खिंचाव बनाने के लिए इसके नीचे लगाएँगे जो उसे लटकने से रोकेगी।‬
‫-ठीक है। -अब, ये सब हमारे चारे हैं।‬
‫यह बात ज़ाहिर है,‬
‫कि तुमने इसे लगाते समय ज्वार का ध्यान रखा होगा, है न?‬
‫हाँ, अभी यह कम ज्वार पर है।‬
‫जब ज्वार आएगा, तो यह पानी में डूब जाएगी।‬
‫जल्दी करो। ज्वार आने वाला है।‬
‫तुम्हें यह पसंद आएगा क्योंकि यह बहुत आसान लगता है पर होशियारी भरा है।‬
‫-काफ़ी मेहनत की है। -इसे चलाने के लिए एक क्लच चाहिए।‬
‫इसे हमेशा चलता नहीं छोड़ सकता, उससे कोई मछली नहीं बचेगी।‬
‫इस समय यह बंद है।‬
‫तुम पनचक्की से एक आउटपुट शाफ़्ट निकलता देख सकते हो।‬
‫उसमें एक बोल्ट लगा है, जो एक डॉग क्लच है।‬
‫चरखी में एक खाली जगह वाला शाफ़्ट है।‬
‫जब चरखी बाएँ जाती है तो डॉग खाली जगह में बैठ जाता है,‬
‫इसके घूमने पर दोनों जुड़ जाते हैं।‬
‫इस काम के लिए यह बेहतरीन क्लच है। आपका शुक्रिया।‬
‫-इसे चलाते कैसे हैं? -लीवर खींचकर।‬
‫बस इतना ही जानना था।‬
‫लगा तुम्हें दिलचस्पी होगी, इसमें होशियारी है।‬
‫मुझे बस यह लेवर खींचना है?‬
‫यह लीवर है।‬
‫-अच्छा। -इसे खींचोगे तो दबाव महसूस होगा।‬
‫हो गया।‬
‫देखो तो उसे!‬
‫-यह बढ़िया है! -काम करता है।‬
‫क्या संतोष भरी भारी आवाज़ है।‬
‫यह बढ़िया है।‬
‫देखो, यह चल रहा है, अब मछली पकड़ रहे हैं।‬
‫-ज़रा रुको। -यह मछली पकड़ रहा है।‬
‫यह अभी से काम कर रहा है!‬
‫कमाल की चीज़ है!‬
‫काफ़ी मछलियाँ हैं!‬
‫दोबारा मछलियाँ नहीं पकड़नी पड़ेंगी!‬
‫बढ़िया काम किया। शाबाश।‬
‫-इससे बहुत सारा समय बचेगा। -हाँ।‬
‫हम टापू के निकलने के दूसरे तरीके सोच सकते हैं।‬
‫वैसा कर सकते हैं, या कुछ खेल ईजाद कर सकते हैं, या बस आराम से मज़े कर सकते हैं।‬
‫एक बात साफ़ कर दूँ, मैं आराम नहीं करने वाला था।‬
‫मैं उस मनहूस टापू से निकलने का कोई और तरीका सोच रहा था।‬
‫दोस्त, दो सवाल हैं।‬
‫पहला, यह क्या कर रहे हो?‬
‫और दूसरा, यहाँ खुले में मेले के टॉयलेट जैसी बू क्यों आ रही है?‬
‫क्योंकि मैं पेशाब जमा कर रहा हूँ।‬
‫अगर मदद करना चाहो, तो और लाकर दे सकते हो।‬
‫मुझे पेशाब नहीं आया। वैसे यह क्यों चाहिए?‬
‫मैं प्रतिक्रियाशील यौगिक बना रहा हूँ।‬
‫ज़रा रुको। तुम विस्फोटक बना रहे हो?‬
‫शायद।‬
‫अरे, हाँ! क्योंकि वह हैमंडलैंड टीवी के लिए बेहद बेशकीमती होगा, दोस्त।‬
‫रुके रहना। मैं कैमरा लाता हूँ।‬
‫हैमंडलैंड टीवी क्या है?‬
‫इसे फ़िल्माऊँगा, कमाल हो जाएगा।‬
‫हैमंडलैंड टीवी क्या है? सब बकवास है।‬
‫तो, हाँ। मैं विस्फोटक विशेषज्ञ हूँ।‬
‫पर मेरे शो से यह जानते हैं, है न?‬
‫नहीं? खैर छोड़ो,‬
‫मैंने सोचा, अपने आतिशबाज़ी कौशल से संकट फ़्लेयर बना सकता हूँ।‬
‫अगर पर्याप्त बनाए,‬
‫तो दो महीनों के लिए हर रात एक चला सकता हूँ।‬
‫कोई हमें ज़रूर देख लेता।‬
‫और मिस्टर हैमंड ने इसमें तुम्हारी मदद की?‬
‫"मदद" का मतलब बताओ।‬
‫टोरी!‬
‫मशहूर होने का समय आ गया।‬
‫-वह क्या है? -यह मेरा टीवी स्टूडियो कैमरा है।‬
‫हम ज़िंदा रहने की कोशिश में हैं और तुम्हें फ़िल्माने की पड़ी है?‬
‫चलो कैमरा लगा देते हैं।‬
‫तुम्हारा दिमाग फिर गया है!‬
‫सीधे प्रसारण की तैयारी। स्टैंड बाई, स्टूडियो।‬
‫शुभकामनाएँ, कमाल का शो बनाते हैं!‬
‫बहुत उत्साहित हूँ! हैलो! हैमंडलैंड टीवी पर स्वागत है।‬
‫मैं रिचर्ड हैमंड हूँ, मेरे साथ हैं विस्फोटक विशेषज्ञ टोरी बलेची,‬
‫जो चीज़ों को धमाके से उड़ाना सिखाएँगे!‬
‫नहीं, आज हम धमाके नहीं करने वाले।‬
‫कट। दोबारा शुरू करो।‬
‫हम फ़्लेयर बनाने वाले हैं।‬
‫वे आसमान में जाकर बड़ी, विशाल चमकदर रौशनी छोड़ेंगे।‬
‫धुआँ, ज़ोरदार आवाज़ करेंगे और उससे हमें बचने में मदद होगी।‬
‫तो, एक तरह से विस्फोटक ही हुए न?‬
‫हाँ। इसमें विस्फोटक भी शामिल है,‬
‫पर हम विस्फोटक नहीं बना रहे।‬
‫हम फ़्लेयर बना रहे हैं।‬
‫-बहुत तेज़ धमाके। -संकट फ़्लेयर।‬
‫ठीक है।‬
‫मैं पेशाब इसलिए इकट्ठा कर रहा था‬
‫क्योंकि मैं यह बना रहा था। तुम्हें दिखाता हूँ।‬
‫तो इसके नीचे, मैंने ऐसा किया है कि मैंने इसे जमा...‬
‫-बहुत बदबू है! -हाँ।‬
‫उफ़, यह बेहद बदबूदार है!‬
‫तो, मैंने फूस और मुर्गी की बीट ली,‬
‫और उसे हमारे पेशाब में भिगो दिया।‬
‫मुझे पता है बहुत घिनौनी बात लगती है,‬
‫पर पूरी नमी उड़ जाने के बाद,‬
‫हमें असल में पोटैशियम नाइट्रेट के नन्हे क्रिस्टल मिलते हैं।‬
‫मुर्गी की बीट, हमारा पेशाब...‬
‫और फूस। और कुछ देर यूँ ही छोड़ दो।‬
‫-इसी लिए इतनी गंदी बदबू है। -वाकई बदबूदार है।‬
‫पर अब हमारे पास पोटैशियम नाइट्रेट क्रिस्टल हैं।‬
‫वह हमारे रॉकेट ईंधन का ऑक्सीकारक पदार्थ होगा।‬
‫हमें ऑक्सीजन चाहिए क्योंकि उससे जलने में मदद मिलेगी, है न?‬
‫ज़्यादा ऑक्सीजन, ज़्यादा ज्वलनशील।‬
‫-इसमें माचिस की तीली से धमाका होगा? -नहीं।‬
‫पर हमें इसमें ईंधन मिलाना होगा।‬
‫तो, मैं चाहता हूँ कि तुम गन्ना लेकर‬
‫उसे उस पत्थर पर पीस दो।‬
‫क्योंकि जब हम पोटैशियम नाइट्रेट में चीनी मिलाएँगे,‬
‫तो यह परिवर्तनशील और अस्थिर बन जाएगा।‬
‫अब मैं चीनी बना रहा हूँ?‬
‫इसे पीसकर जो रस निकाल रहे हो, उसके सूखने के बाद‬
‫उससे चीनी के क्रिस्टल बन जाएँगे।‬
‫और उससे, वह...‬
‫बढ़िया काम कर रहे हो। शाबाश।‬
‫बढ़िया कर रहा है न, दोस्तो? यकीन नहीं होता। कितनी लगन है।‬
‫बहुत हो गया। काफ़ी मिल गया है। बढ़िया। ठीक है।‬
‫मैंने गन्ने का रस जमा किया है,‬
‫इसके सूखने के बाद हमें चीनी के क्रिस्टल मिल गए हैं।‬
‫तो, मैं चाहता हूँ कि तुम चीनी के क्रिस्टल इसमें डालो‬
‫और फिर हम इसमें पोटैशियम नाइट्रेट मिलाएँगे‬
‫और हमें रॉकेट का ईंघन मिल जाएगा।‬
‫-उत्साहजनक है न? -हाँ!‬
‫तो, हाँ, हमने रॉकेट ईंधन बनाया। कोई बड़ी बात नहीं थी।‬
‫पर रॉकेट के ईंधन से रॉकेट सिर्फ़ उड़ते हैं।‬
‫अगर आपको लोगों का ध्यान खींचना है, तो वे रॉकेट फटने चाहिए।‬
‫यहाँ मेरे पास तीन बेहद प्रतिक्रियाशील धातुयेँ हैं।‬
‫इन तीन धातुओं की ख़ासियत यह है‬
‫कि एक हमें बेहद चमकदार रौशनी देगी,‬
‫एक हमें लाल रौशनी देगी, और तीसरी बहुत ज़्यादा धुआँ निकालेगी।‬
‫इस तरह, जब यह हवा में ऊपर जाकर फटेगा,‬
‫तो सबका ध्यान आकर्षित करेगा।‬
‫तो, जिसका जवाब सब जानना चाहते हैं, वह सवाल है कि यह धातु कौन सी हैं?‬
‫बता नहीं सकता। वह ख़तरनाक हिस्सा है।‬
‫हम उस बारे में नहीं जान सकते, दोस्तो, क्योंकि यह...‬
‫प्रतिबंधित‬
‫आप नहीं जान सकते, यह गोपनीय है।‬
‫गोपनीय जानकारी। देखिए एचएलटीवी पर।‬
‫नहीं, यह वाकई ख़तरनाक है।‬
‫अगर इसे मिलाते हुए चूक हो गई, तो यह हमारे सामने फट सकता है।‬
‫-सच में? -हाँ।‬
‫-सच में? -तो, बस, इसे...‬
‫ध्यान से करते हैं। यह ख़तरनाक काम है।‬
‫बढ़िया। ठीक है। काम जारी रखो।‬
‫-अच्छा। -मुझे उड़ा मत देना।‬
‫अगर यह सफल रहा और हमने रसायन सही से मिलाए हैं,‬
‫तो इसे जलाने पर हमें एक विशाल लाल,‬
‫चमकदार, धुएँ से भरा आग का गोला दिखना चाहिए।‬
‫अगर सफल नहीं रहा तो तुम बेवकूफ़ लगोगे।‬
‫-तैयार? -हाँ। अपनी चीज़ें पहन लो।‬
‫रुको, मुझे कितनी दूर खड़ा होना है?‬
‫-तुम्हारे पीछे खड़ा रहूँगा। -चलो करते हैं।‬
‫तैयार?‬
‫कुछ नहीं दिख रहा।‬
‫मैं इसे सफलता मानूँगा।‬
‫हाँ।‬
‫-हाँ! -हाँ!‬
‫तो, तुमने रॉकेट का ईंधन और विस्फोटक बनाए। उसके बाद?‬
‫अगला चरण कुछ परीक्षण रॉकेट बनाना था।‬
‫पर उसके लिए और पोटैशियम नाइट्रेट चाहिए था, जिसे बनाने में समय लगता है।‬
‫तो, हम तब तक आराम से बैठे रहे।‬
‫उफ़, बहुत गर्मी है।‬
‫-हाँ। -कल से ज़्यादा गर्मी लग रही है।‬
‫हाँ, मैंने ध्यान दिया।‬
‫-टोरी? -क्या?‬
‫हमें पसीना क्यों आता है?‬
‫क्योंकि आप ज़रूरत के समय नमी खो देते हैं‬
‫गर्मी की वजह से।‬
‫ठंडा होने के लिए?‬
‫जब हवा पसीने को भाप बनाकर उड़ा देती है,‬
‫तो आपको ठंडा महसूस होता है।‬
‫क्योंकि यह गर्मी को साथ ले जाती है। वह वाष्पित ठंडक होती है।‬
‫हाँ। अभी मैं बहुत सी वाष्पित ठंडक ले रहा हूँ।‬
‫-मैं भी। -मैं बिल्कुल सूख जाऊँगा।‬
‫-हाँ। -मैं इस कुर्सी पर बेकन की‬
‫पपड़ी बन जाऊँगा।‬
‫अभी तुम्हें घर की क्या बात याद आती है?‬
‫बस मेरे प्रियजनों की,‬
‫जो लोग आपके सबसे करीबी हैं, शायद।‬
‫और क्या-क्या याद आता है?‬
‫उफ़, जैसे ठंडी बियर।‬
‫एक ठंडी बियर के लिए कुछ भी करूँगा।‬
‫यह हुई न बात।‬
‫मेरे पास ठंडी बियर तो नहीं है,‬
‫पर मेरे पास घर की बनी हैमंडलैंड ताड़ी है।‬
‫अरे, तुम और ज़्यादा ताड़ी नहीं बना रहे।‬
‫मैं सबसे ताज़ी शराब पर मोम के ढक्कन लगा रहा हूँ।‬
‫वह पिछली बार मेरी अब तक की बेहतरीन रात थी।‬
‫सोचता हूँ ठंडी होने पर क्या उसका स्वाद बेहतर होता?‬
‫मैं भी यहाँ खड़ा यही सोच रहा हूँ।‬
‫और पसीने की बात करते हुए तुमने मुझे इसका जवाब दिया था।‬
‫वाष्पीकरण। यही इसका जवाब है, वाष्पीकरण।‬
‫नहीं, इस बारे में सोचो, ठीक है?‬
‫हमें गर्मी भगाने के लिए पसीना आता है,‬
‫तो पसीना निकलकर हमारी त्वचा पर तरल के रूप में आ जाता है,‬
‫और यह वाष्पित होकर गैस में बदल जाता है। वही वाष्पीकरण होता है।‬
‫मेरी ताड़ी की बोतल में भी वही होगा।‬
‫अगर इसकी सतह पर पानी होगा, तो वह पानी वाष्पित होते हुए‬
‫तरल से गैस में बदलेगा और उससे बोतल की गर्मी निकल जाएगी।‬
‫तुमने थोड़ी ताड़ी पी ली है क्या?‬
‫सुनो भी, यह अच्छा विचार है। यह कारगर रहेगा, इसे ठंडा करेगा।‬
‫इसे घंटों वाष्पित होने दे सकते हो,‬
‫फिर भी एक-दो डिग्री तापमान कम होगा।‬
‫एक संभावना है, समझे? ज़रा रुको।‬
‫इन्हें संभालकर रखा है।‬
‫जुराबों में?‬
‫जुराबें। यही मेरी होशियार है।‬
‫-यह लो। -पवनचक्की की बात सोचो।‬
‫-अच्छा? -ये एक घूमती पवनचक्की पर लगे हों।‬
‫-मानो शराब की पवनचक्की हो। -शराबचक्की।‬
‫बहुत पसंद आया!‬
‫तो, उसके घूमने पर जुराब गीली होगी,‬
‫जुराब हवा की मदद से पानी को वातावरण में वाष्पित करेगी।‬
‫ऐसा करने पर, बोतल का तापमान एक डिग्री कम होगा,‬
‫फिर से गीली होगी, बार-बार गीली होती रहेगी।‬
‫फिर तुम्हें जुराब में ठंडी ताड़ी मिलेगी।‬
‫कल्पना करो, ठंडी!‬
‫-हाँ। -ठंडी ताड़ी, समझे?‬
‫फिर से अंधा होने को बेताब हूँ।‬
‫ठीक है, तो मैं यही करूँगा। मुझे तुम्हारी मदद चाहिए होगी।‬
‫मैं तैयार हूँ।‬
‫टोरी के लिए चार जुलाई की शानदार पार्टी की तैयारियाँ पूरे ज़ोर-शोर पर हैं।‬
‫और स्वतंत्रता दिवस पर फ़िश बर्गर से बढ़कर और कोई चीज़ नहीं होती।‬
‫बस मुझे ब्रेड बन्स बनाने हैं।‬
‫बहुत से लोग कहेंगे कि एक सुनसान टापू पर ब्रेड बनाना नामुमकिन है।‬
‫पर ऐसा इसलिए क्योंकि उन्होंने यका ब्रेड की बात नहीं सोची।‬
‫ख़ुशकिस्मती से, मैंने सोची थी।‬
‫यह ज़बरदस्त सोच थी, और हैमंडलैंड टीवी के लिए अच्छा मसाला बनती।‬
‫बिल्कुल सही कहा।‬
‫हैलो, और हैमंडलैंड टीवी पर स्वागत है! हाँ!‬
‫शुक्रिया। मैं रिचर्ड हैमंड हूँ और मेरे साथ स्टूडियो में दर्शक मौजूद हैं।‬
‫सबसे पहले, ब्रेड बनाने के लिए आपको आटा चाहिए।‬
‫इसमें हमारे दोस्त यका की मदद मिलेगी।‬
‫यका का एक टुकड़ा लो, एक गीला पत्थर लो, यह पानी से भरा कटोरा है।‬
‫और मैं इसे घिसूँगा।‬
‫देख सकते हैं कि जैसे-जैसे मैं‬
‫घिसने वाले पत्थर पर पानी में यका के इन नन्हे कणों को‬
‫घिस रहा हूँ, पानी दूधिया होता जा रहा है।‬
‫यह मेरे कसावा के आटे की शुरुआत है।‬
‫पानी दूधिया हो गया है। तो...‬
‫अब मैं इस पानी को उबालकर सुखा दूँगा।‬
‫इससे हमें अपनी ब्रेड बनाने के लिए यका का बढ़िया आटा मिलेगा।‬
‫हमारे सामने अगली समस्या खमीर उठाने की है।‬
‫मेरे पास खमीर या बेकिंग सोडा नहीं है।‬
‫मैं ख़ुद इसे बनाऊँगा।‬
‫मेरे पास ढेर सारी समुद्री शैवाल है। और मैंने इसे जला दिया है।‬
‫यह जली हुई करारी समुद्री शैवाल का एक कटोरा है।‬
‫इस समुद्री शैवाल की एक ख़ासियत है।‬
‫समुद्र से इसमें अवशोषित हुए पूरे सोडियम के‬
‫जलने के बाद अब इसमें सोडियम कार्बोनेट है‬
‫और अगर मैं एक चकोतरा लूँ, जो सिट्रिक एसिड से भरपूर है,‬
‫और यह सिट्रिक एसिड इसमें निचोड़ दूँ,‬
‫तो इससे सीओ2 निकलने के कारण बनने वाले बुलबुलों की आवाज़ सुन सकते हैं।‬
‫और इससे ही मेरी ब्रेड में खमीर उठेगा।‬
‫अपने यका आटे के पानी से सारा पानी उबालने के बाद,‬
‫मेरे पास अपनी ब्रेड के लिए बस आटा बचा है।‬
‫अब मुझे अपनी सारी सामग्री एक साथ मिलानी होंगी।‬
‫यह हो गया।‬
‫तो, अपने यका के आटे में पानी,‬
‫समुद्री शैवाल वाला खमीर और अंडे का सफ़ेद हिस्सा डालो,‬
‫फिर इन्हें मिलाओ।‬
‫हो गया। यह मेरा गुंथा हुआ आटा है।‬
‫मुझे ये फ़िश बर्गर के लिए चाहिए,‬
‫तो इनका आकार इस तरह गोल होना चाहिए।‬
‫इसे यहाँ रखेंगे।‬
‫और पकने के लिए छोड़ देंगे।‬
‫स्टूडियो में मौजूद दर्शकों के साथ हैमंडलैंड टीवी पर पुनः स्वागत है।‬
‫शुक्रिया।‬
‫यह बन गया। अब सच का सामना होगा।‬
‫अरे, हाँ, बात बन गई!‬
‫खमीर उठ गया है।‬
‫यह लीजिए, मेरी लज़ीज़ यका ब्रेड!‬
‫यह तो बस... हाँ।‬
‫बहुत ही अच्छी है।‬
‫कट करो, दोस्तो। बढ़िया शो था। शाबाश, दोस्तो।‬
‫शुक्रिया। बढ़िया काम था।‬
‫और शो ख़त्म हुआ।‬
‫मैं उल्टी कर दूँगा। पर उसे ये पसंद आएँगे।‬
‫रॉकेट बनाने के लिए तैयार हो?‬
‫बिल्कुल।‬
‫-रॉकेट का ईंधन, रौशनी, धमाका, धुआँ! -हाँ।‬
‫-तो... -चलो।‬
‫चिकनी मिट्टी से शुरू करेंगे, इसमें चीनी का घोल भरेंगे,‬
‫और फिर सबसे ऊपर, हम प्रतिक्रियाशील धातुओं का मिश्रण डालेंगे।‬
‫इसमें कितनी ऊर्जा है?‬
‫उम्मीद है कि इसमें इस चीज़ को हवा में 100 फ़ुट उछालने लायक ऊर्जा होगी।‬
‫अच्छा, तो अब, इसे नीचे दबा दो।‬
‫कितनी ज़ोर से दबाऊँ?‬
‫इतनी ज़ोर से नहीं!‬
‫ठीक, अब मेरा पेशाब हो गया,‬
‫क्या यह मेरी बाज़ू उड़ा देगा?‬
‫आराम से करना। बहुत ज़ोर से मत दबाना।‬
‫सावधान रहना।‬
‫तो, इसमें तीन परिवर्तनशील और अस्थिर धातुयेँ मिली हुई हैं,‬
‫जिसके ऊपर पोटैशियम नाइट्रेट है...‬
‫जिससे हमें बड़ा, लाल, धुएँ वाला आग का गोला मिलेगा।‬
‫-तो, इससे धुआँ, रौशनी और धमाका मिलेगा। -हाँ।‬
‫और नीचे पड़ा हुआ रॉकेट का ईंधन...‬
‫-इसे ऊपर ले जाएगा। -न्यूटन जागकर कहेंगे,‬
‫-"तीसरा नियम लागू करोगे न?" -हाँ।‬
‫पदार्थ और धकेलने की समान तथा विपरीत प्रतिक्रिया।‬
‫पर इस बारे में सोचो।‬
‫हमारे ख़ुद के संकट फ़्लेयर होंगे।‬
‫इससे हम टापू से निकल सकेंगे।‬
‫यह बात समझते हो?‬
‫अब, डंडी को बाँस के साथ बाँधो...‬
‫और हमारा फ़्लेयर तैयार है।‬
‫तो हम इनका परीक्षण कब करेंगे?‬
‫अभी परीक्षण कर सकते हैं।‬
‫यह बहुत रोमांचक है।‬
‫-तुम उत्साहित हो। -बेहद उत्साहित हूँ।‬
‫यार, अगर यह सफल रहा, तो यह कितना मस्त होगा न?‬
‫यह पसंद है।‬
‫-हाँ। -हफ़्तों बाद तुम्हें इतना ख़ुश देखा है।‬
‫हम धमाके करने जा रहे हैं। मुस्कराहट तो आएगी ही।‬
‫इन्हें सफल होना चाहिए।‬
‫-हम मर जाएँगे? -नहीं।‬
‫ठीक है।‬
‫आग लगाना चाहोगे? घबरा रहे हो?‬
‫तुम आग लगाओ, मैं भागता हूँ।‬
‫शुरू करते हैं। आग लगा रहा हूँ!‬
‫भागो!‬
‫देखें रॉकेट काम करते हैं या नहीं।‬
‫-यह बहुत रोमांचक है। -है न?‬
‫शायद ये हमें बचा सकते हैं।‬
‫हाँ!‬
‫सम्मान करता हूँ! कमाल कर दिया!‬
‫-हम सफल रहे। -वे कारगर रहे।‬
‫हे भगवान। यह बड़ी ख़ुशख़बरी है।‬
‫-अब हमें बस ऐसे 50 बनाने होंगे। -क्या?‬
‫-हाँ। हमें बहुत सारे चाहिए। -पचास?‬
‫-हाँ। उसमें क्या गलत है? -यह बड़ा भारी काम है।‬
‫इनसे टापू से निकलने में मदद मिलेगी, समझते हो न?‬
‫हाँ! यह आज तक का सबसे बेहतरीन दिन है।‬
‫मैंने फ़्लेयर बनाए और वे सफल रहे!‬
‫वे ख़ूबसूरत लगते हैं और वे मीलों दूर तक देखे जाएँगे।‬
‫फिर से धमाके करना बहुत अच्छा लग रहा है।‬
‫मैं हमें इस टापू से निकालकर ही रहूँगा, तुम देखना!‬
‫चार जुलाई‬
‫अच्छा। तो चार जुलाई का दिन था और मेरी दो प्राथमिकताएँ थीं।‬
‫पहली, बिल्कुल ठंडी बियर बनाना।‬
‫दूसरी, टोरी को भनक न लगने देना कि मैंने पार्टी की योजना बनाई थी।‬
‫लेने को तैयार हूँ।‬
‫डालने को तैयार हूँ।‬
‫धकेलो। बिल्कुल सीधा डालो।‬
‫ज़्यादा अंदर गया। पीछे करो।‬
‫-हाँ। -ज़रा ऊपर धकेलो।‬
‫शायद इसे उठाना पड़ेगा। हाँ।‬
‫-नहीं। चलो भी। -ज़्यादा ज़ोर से मारो।‬
‫शुक्रिया, प्रोफ़ेसर।‬
‫चौकोर कील तो इस्तेमाल नहीं कर रहे?‬
‫चौकोर कील, गोल छेद...‬
‫-हो गया। -हो गया।‬
‫पूरा होने ही वाला है।‬
‫ठीक है, आख़िरी वाला।‬
‫हो गया।‬
‫तो अब हम इसमें बोतल लगाएँगे,‬
‫इस अक्लमंदी के काम की वजह से,‬
‫जब यह घूमेगी तो देखना। ऊपर एक घुंडी लगी है।‬
‫यह नीचे आएगी और पानी छूटेगा!‬
‫बहुत बढ़िया है!‬
‫हरेक चक्कर पर, यह और गीला करेगी।‬
‫यह हमारी जुराबों पर पानी छिड़केगी।‬
‫घुमाओ।‬
‫इसीलिए ठंडे पानी की बाल्टी में रखने के बजाय यह ज़्यादा बेहतर काम करेगी।‬
‫हमें बस तापमानों को बराबर करना है।‬
‫ठंडा पानी तापमान के समान होने तक गर्मी खींचेगा।‬
‫तुम बस पानी की बाल्टी को ज़रा सा गर्म करोगे‬
‫और इसे ज़रा सा ठंडा करोगे। ठीक है, इसे यहाँ पर लगाएँगे।‬
‫देखते हैं क्या यह काम करेगा।‬
‫हाँ।‬
‫ए, देखो तो! हमने पवनचक्की बना दी!‬
‫यह बेहद शानदार है।‬
‫अब तेज़ घूम रही है। ठीक है।‬
‫मैं तुम्हारी ताड़ी पीने के लिए बेताब हूँ।‬
‫-हाँ! -सिरदर्द पाने के लिए बेकरार हूँ।‬
‫बाकी बोतलें मैं टांग दूँगा। तुम जाकर आराम से लेटो।‬
‫मुझे समझ जाना चाहिए था कि दाल में कुछ काला है।‬
‫रिचर्ड ने कभी अपने कमरे में आने नहीं दिया‬
‫और अब अपने बिस्तर पर लेटने के लिए ज़ोर दे रहा था।‬
‫-अच्छा बर्ताव क्यों कर रहे हो? -तुम्हारी परवाह है।‬
‫-अच्छा। -तुम थके हुए लग रहे हो।‬
‫ठीक से सोया नहीं हूँ।‬
‫चैन की नींद सो जाओ।‬
‫-वाकई? -अंदर बहुत आरामदेह जगह है।‬
‫इस जगह की सजावट बहुत पसंद आई।‬
‫बस लेट जाओ। थोड़ा आराम करो।‬
‫ऐसे, अभी से तुम्हें अच्छा लग रहा है।‬
‫हे भगवान, यह झूले से बहुत ज़्यादा आरामदेह है।‬
‫ठीक है?‬
‫-अच्छे से सोना, मेरे अमरीकी दोस्त। -बेहद नर्म है।‬
‫यह बेहद नर्म है।‬
‫गुड नाइट।‬
‫शराबचक्की कमाल का काम करेगी। यह कारगर रहेगी।‬
‫और हमें ठंडे पेय पिए ज़माना हो गया।‬
‫और बात ऐसी है, ज़रा मेरे साथ आइए।‬
‫वह सो रहा है।‬
‫वह अब सो रहा होगा और उसे कोई अंदाज़ा नहीं है,‬
‫मैं अचानक उसके लिए यह सब क्यों कर रहा हूँ।‬
‫तो मुझे उसकी बड़ी सरप्राइज़ स्वतंत्रता दिवस पार्टी की तैयारियाँ करनी हैं।‬
‫उसे बेहद पसंद आएगी!‬
‫हैमंड का हूपला!‬
‫सरप्राइज़ पार्टी!‬
‫इस अंदाज़ में क्यों बोल रहे हो?‬
‫आज चार जुलाई है! स्वतंत्रता दिवस की मुबारकबाद!‬
‫हाँ! पता है अमरीकियों के लिए यह कितना अहम है‬
‫और तुम्हें घर की कितनी याद सताती है,‬
‫इसी लिए मैंने टापू पर अमरीकी माहौल बना दिया है।‬
‫मुझे डरा रहे हो।‬
‫देखो तो मैंने क्या किया! बाहर देखो।‬
‫देखो! अरे, हाँ, यह सब तुम्हारे लिए है। आओ। चलो।‬
‫हे भगवान!‬
‫हाँ! यह तुम्हारा स्वतंत्रता दिवस थीम पार्क है।‬
‫-हे भगवान! -यह जगह जगमगा रही है, है न?‬
‫-यह तो कमाल हो गया! -अरे, हाँ!‬
‫यह सब तुमने बनाया?‬
‫तुम्हारे लिए।‬
‫बीयर पियो, मेरे दोस्त, चलो घूमते हैं, देखने को बहुत कुछ है।‬
‫पहला नज़ारा इस तरफ़ है।‬
‫यह रहा। यह शतरंज का अमरीकी रूप है।‬
‫सबसे पहले, तुम्हें एक ठंडा पेय देते हैं।‬
‫-ए, यह कारगर रहा। -हाँ।‬
‫-यह वाकई ठंडा है। -हाँ। स्वाद कैसा है?‬
‫काफ़ी अच्छा ज़ायका है।‬
‫तुमने यह काफ़ी खेला होगा।‬
‫-इसे उन पर फेंको। -यह पसंद है।‬
‫शाबाश! अधिकतम अंक!‬
‫"ताकत आज़माओ" मशीन के बिना चार जुलाई के मज़ेदार मेले के‬
‫थीम पार्क का अनुभव पूरा नहीं होगा।‬
‫-ताकतवर महसूस कर रहे हो? -यह मस्त है।‬
‫तख्ते पर पैर पटको। नारियल कड़ाही से टकराएगा।‬
‫सब तुम्हारी तारीफ़ करेंगे।‬
‫-ठीक है। -पीछे हटो। अब चलो।‬
‫चलो।‬
‫धड़ाम!‬
‫-और अब, मिस्टर बलेची, कौशल, विवेक... -यह क्या है?‬
‫...और होशियारी का एक खेल,‬
‫नारियल निशानेबाज़ी! कर डालो!‬
‫तुम बेसबॉल खेल रहे हो! एकदम अमरीकी अंदाज़!‬
‫-हर कोई जीत गया! -मैंने क्या जीता?‬
‫तुमने जीता है... एक फ़िश बर्गर!‬
‫कप्तान हैमंड का फ़िशविच‬
‫तशरीफ़ लाइए! फ़िश बर्गर! एक डॉलर का एक, इनाम जीतने वालों के लिए मुफ़्त! हैलो, सर।‬
‫हैलो, मैंने अभी नारियल निशानेबाज़ी जीती है।‬
‫आप विजेता हैं? तो सर, आपको एक फ़िश बर्गर मिलेगा।‬
‫क्या?‬
‫काफ़ी बड़ा हिस्सा चखा है, है न? हाँ। उसमें काफ़ी माल है।‬
‫इसका अलग ही स्वाद है।‬
‫वाकई? और उसका स्वाद अच्छा था?‬
‫मैंने उससे घटिया चीज़ कभी नहीं खाई थी।‬
‫और वह एक के बाद एक खिलाता ही गया।‬
‫मैं उसके आख़िरी सरप्राइज़ से बहुत पहले ही उल्टी करने वाला था।‬
‫-यहाँ आ जाओ! -हे भगवान, यह क्या है?‬
‫देखो!‬
‫मेरे दोस्त, यह इस मेले की सबसे ख़ास पेशकश है,‬
‫सबसे बड़ी, ख़ास पेशकश!‬
‫-क्या यह कोई झूला है? -हाँ।‬
‫यह 360 डिग्री घूमने वाला झूला है।‬
‫बढ़िया! यह रूसी झूले जैसा है।‬
‫इस पर मैंने आधार से समान दूरी पर एक प्रतिभार लगाया है,‬
‫तो तुम्हारी रफ़्तार ख़त्म होते ही प्रतिभार पर गुरुत्वाकर्षण सक्रिय हो जाएगा,‬
‫और तुम कलाबाज़ी खा जाओगे! क्या शानदार एहसास है!‬
‫-कितनी तेज़ घूमेगा? -जितना तेज़ तुम चाहो।‬
‫-क्या? -हाँ।‬
‫तेज़ जाना चाहो या नहीं, चिल्लाना।‬
‫-हाँ। -और यह सुरक्षित है?‬
‫हाँ।‬
‫ठीक है। हाँ, पर अगर...‬
‫अगर मैं रुकना चाहूँ?‬
‫इसमें ब्रेक लगे हैं? इससे उतरूँगा कैसे?‬
‫रुकने की बात भूल जाओ, जाने की बात सोचो।‬
‫-आज़ादी! -यह कमाल का है।‬
‫-इसे कल करते हैं। -नहीं, इसे अभी करेंगे।‬
‫मेरी तबियत सही नहीं लग रही।‬
‫-थोड़ा डर लग रहा है क्या? -तबियत सही नहीं लग रही?‬
‫थोड़ा डर लग रहा है?‬
‫डर लगना ही चाहिए। यह एक झूला है।‬
‫ठीक है, चलो झूला झूलते हैं।‬
‫-तुम मुझे मार तो नहीं डालोगे? -नहीं!‬
‫लगता है मुझे मार डालना चाहते हो।‬
‫-तो, यहाँ पर ख़ुद को बाँध लूँ? -हाँ, बाँध लो,‬
‫और मज़बूती से पकड़कर रखना।‬
‫हाँ।‬
‫बूढ़ी टाँगें डर से काँप रही हैं।‬
‫-तुम डर रहे हो। -नहीं।‬
‫यह रोलर-कोस्टर से पहले जैसा है।‬
‫-ताड़ी का असर है। चुप करो। -"मैं ठीक रहूँगा?"‬
‫महाराज, अपनी ज़िंदगी की बेहतरीन सवारी के लिए तैयार हैं?‬
‫-तैयार? -हाँ।‬
‫हर कोई तुम्हें चाहेगा। मज़े करना। झूले लो! अरे, वाह!‬
‫यह सुंदर है! देखो तो उसे!‬
‫मैं मरने वाला हूँ!‬
‫और वह आ रहा है!‬
‫ब्रेक कहाँ हैं? इसे धीमा कर सकते हो?‬
‫नहीं कर सकता। अब होने ही वाला है,‬
‫तुम्हारी रफ़्तार और प्रतिभार साथ मिलकर‬
‫गुरुत्वाकर्षण पर हावी होंगे और तुम पलट जाओगे।‬
‫मुझे लगता है यह होने ही वाला है।‬
‫हो गया! तुम पूरा चक्कर घूम गए!‬
‫हाँ!‬
‫ज़रूर कमाल का एहसास होगा!‬
‫हे भगवान! मुझे नीचे उतारोगे? मुझे नीचे उतारो!‬
‫मेरे पास एक और सरप्राइज़ है।‬
‫-शानदार आख़िरी पेशकश! बेहद पसंद आएगी! -रिचर्ड!‬
‫सच में, प्लीज़ इसे धीमा कर दोगे?‬
‫बहुत तेज़ घूम रहा है।‬
‫देखो तो उसे!‬
‫मेरे फ़्लेयर! रिचर्ड!‬
‫स्वतंत्रता दिवस की मुबारकबाद!‬
‫-क्या कर रहे हो? -यह ख़ूबसूरत है!‬
‫वे मेरे फ़्लेयर हैं!‬
‫मुझे इस चीज़ से उतारो!‬
‫क्या शानदार शो था! क्या शानदार रात थी!‬
‫उस बारे में सोचकर आँखें नम हो जाती हैं।‬
‫और मिस्टर बलेची को यह पसंद आया?‬
‫ऐसा कैसे कर सकते हो? पता है मुझे उन फ़्लेयर पर कितना समय लगा! ऐसा क्यों किया, रिचर्ड?‬
‫मुस्कुराओ। तुम्हारा सबसे ख़ुशी भरा दिन!‬
‫तुम बहुत कमीने...‬
‫यह शानदार है!‬
‫तुम बहुत घटिया...‬
‫ग्राहक बहुत ख़ुश है।‬
‫वादा करो अपने दोस्तों को बताओगे कि यह कितना मज़ेदार था!‬
‫तुम...‬
‫तुमने ऐसा क्यों किया, रिचर्ड?‬
‫तुम इस रात को कभी नहीं भूलोगे!‬
‫इससे नीचे उतरने के बाद, मैं तुम्हें मार डालूँगा। तुम्हें मार डालूँगा!‬
‫संवाद अनुवादक संजय मल्होत्रा‬
‫रचनात्मक पर्यवेक्षक रवीन्द्र शंकर शुक्ल‬